b'\n_START_ARTICLE_\nPanonski pokal\n_START_PARAGRAPH_\nPanonski pokal je tradicionalno tekmovanje reprezentanc Slovenije, Hrva\xc5\xa1ke, Mad\xc5\xbearske in Slova\xc5\xa1ke v hokeju na travi. Prvi turnir je leta 1993 organizirala Zveza za hokej na travi Slovenije v Lipovcih. Najuspe\xc5\xa1nej\xc5\xa1a reprezentanca na Panonskem pokalu je Hrva\xc5\xa1ka, ki je zmagala kar dvanajstkrat. Reprezentanca Slovenije je svoj edini pokal osvojila leta 2007 v Bratislavi.'